Document ID: 32009D0580

ΑΠΌΦΑΣΗ ΤΗΣ ΕΠΙΤΡΟΠΉΣ
της 29ης Ιουλίου 2009
για την τροποποίηση της απόφασης 2006/433/ΕΚ για τον καθορισμό της κοινοτικής χρηματοδοτικής συνδρομής στις δαπάνες στο πλαίσιο των έκτακτων μέτρων που ελήφθησαν για την καταπολέμηση της κλασικής πανώλους των χοίρων στη Γερμανία το 2002
[κοινοποιηθείσα υπό τον αριθμό Ε(2009) 5866]
(Το κείμενο στη γερμανική γλώσσα είναι το μόνο αυθεντικό)
(2009/580/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 3,
Εκτιμώντας τα ακόλουθα:
(1)
Η απόφαση 90/424/ΕΟΚ καθορίζει τις διαδικασίες που διέπουν τη χρηματοδοτική συνδρομή της Κοινότητας για συγκεκριμένα κτηνιατρικά μέτρα, συμπεριλαμβανομένων των έκτακτων μέτρων.
(2)
Με την απόφαση 2003/745/ΕΚ της Επιτροπής (2), χορηγήθηκε χρηματοδοτική ενίσχυση από την Κοινότητα για την κάλυψη του κόστους που προέκυψε κατά τη λήψη μέτρων επείγουσας ανάγκης στο πλαίσιο της καταπολέμησης της κλασικής πανώλους των χοίρων στη Γερμανία το 2002.
(3)
Στην απόφαση 2006/433/ΕΚ της Επιτροπής (3), καθορίστηκε το ποσό της συνολικής κοινοτικής χρηματοδοτικής συνδρομής στις δαπάνες στο πλαίσιο των έκτακτων μέτρων που ελήφθησαν για την καταπολέμηση της κλασικής πανώλους των χοίρων το 2002.
(4)
Η προαναφερόμενη συνδρομή χορηγήθηκε κατόπιν αίτησης που υποβλήθηκε από τις γερμανικές αρχές σύμφωνα με την απόφαση 2003/745/ΕΚ στις 19 Νοεμβρίου 2003. Στην εν λόγω αίτηση γίνεται αναφορά σε ορισμένους φακέλους που εξακολουθούν να εκκρεμούν. Οι φάκελοι αυτοί διεκπεραιώθηκαν μόνον στις 27 Δεκεμβρίου 2007. Η σχετική πληρωμή καταβλήθηκε από τις γερμανικές αρχές στις 8 Ιανουαρίου 2008. Λόγω της ρητής αναφοράς των εκκρεμούντων φακέλων στην αρχική αίτηση, η Επιτροπή κρίνει ότι ο αναγκαίος χρόνος για την επίτευξη της διεκπεραίωσής τους πρέπει να θεωρείται μια πλήρως δικαιολογημένη καθυστέρηση στην πληρωμή, η οποία επιτρέπει την εφαρμογή μηδενικού ποσοστού μείωσης σύμφωνα με το τελευταίο εδάφιο του άρθρου 4 παράγραφος 1 της απόφασης 2003/745/ΕΚ.
(5)
Στις 19 Ιουνίου 2008, η Γερμανία υπέβαλε συμπληρωματική επίσημη αίτηση για την καταβολή της συνδρομής όπως ορίζεται στο άρθρο 5 παράγραφος 1 της απόφασης 2003/745/ΕΚ. Τα ποσά στη συμπληρωματική αίτηση σχετίζονται με δαπάνες οι οποίες δεν επιστράφηκαν αρχικά από τις γερμανικές αρχές.
(6)
Η απόφαση 2003/745/ΕΚ και ιδίως το άρθρο 2 στοιχείο β) και στοιχείο γ) και το άρθρο 4 θα εφαρμοστούν όπως αρμόζει στην εν λόγω συμπληρωματική αίτηση.
(7)
Βάσει των παραπάνω αιτιολογικών σκέψεων, το ποσό της συνολικής χρηματοδοτικής συνδρομής που αναφέρεται στην απόφαση 2006/433/ΕΚ θα πρέπει να τροποποιηθεί.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κείμενο του άρθρου 1 της απόφασης 2006/433/ΕΚ αντικαθίσταται από το ακόλουθο κείμενο:
«Άρθρο 1
Η συνολική κοινοτική χρηματοδοτική συνδρομή για την κάλυψη των δαπανών που συνδέονται με την εκρίζωση της κλασικής πανώλους των χοίρων στη Γερμανία το 2002 σύμφωνα με την απόφαση 2003/745/ΕΚ καθορίζεται σε 970 167,31 EUR.
Δεδομένου ότι έχουν ήδη καταβληθεί δύο δόσεις ύψους 460 000 και 465 808,47 EUR, το υπόλοιπο ποσό της κοινοτικής χρηματοδοτικής συνδρομής που πρέπει να καταβληθεί καθορίζεται σε 44 358,84 EUR.».
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 29 Ιουλίου 2009.

Labels: 5
0
6
18
15